Van Reenenspas gesluit ná vragmotors botsDie tenkwa in ligte laaie op die N3 (Foto: Verskaf) Motoriste is Woensdagoggend aangeraai om Van Reenenspas in KwaZulu-Natal te vermy ná ŉ groot ongeluk. Die N3-tolpad-konsessie (N3TC) het omstreeks 09:00 gesê daar was glo twee vragmotors in die ongeluk betrokke. Een van die vragmotors was ŉ tenkwa wat ná die ongeluk aan die brand geslaan het. Die noordelike bane by die Tugela Plaza en Tugela East Ramp Plaza is heeltemal vir motoriste gesluit. Brandweerdienste was Woensdag net na 09:00 op die toneel om die brandende tenkwa te blus. Robert McKenzie, woordvoerder van die provinsiale nooddienste, het aan Maroela Media bevestig hul noodspanne is tans op die toneel en dat daar geen verdere inligting beskikbaar is nie.